joelniklaus/EU_Wikipedias huggingface dataset:
Duets II

Duets II – studijinis amerikiečių atlikėjo Tony Bennett albumas, išleistas 2011 m. rugsėjo 20 d. Albumas buvo išleistas 85-ajam atlikėjo gimtadieniui paminėti ir yra 2006 m. išleisto albumo „Duets: An American Classic“ tęsinys. Albumas sulaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmą savaitę pardavus 179 tūkstančius kopijų. Tai buvo pirmasis Bennett albumas, pasiekęs pirmąją vietą.

2011 m. vykusiuose Grammy apdovanojimuose singlas „Body and Soul“, įrašytas kartu su atlikėja Amy Winehouse, laimėjo geriausio grupinio pop atlikimo nominacijoje, o pats albumas – geriausio tradicinio pop albumo.

2015 m. duomenimis, JAV yra parduota virš milijono albumo kopijų.

Dainų sąrašas 

2011 albumai
Ylakių evangelikų baptistų bažnyčia

Ylakių evangelikų baptistų bažnyčia – baptistų bažnyčia Ylakiuose, Skuodo rajone.
Bažnyčioje įsikūręs choras, sekmadienio mokykla, jaunimo grupė. Be to, yra maldos grupė Skuode. Pamaldos vyksta pirmą ir trečią sekmadienį 11 val. latvių kalba su vertimu į lietuvių ir paskutinį sekmadienį 13 val. lietuvių kalba. Pastorius važinėja iš Klaipėdos.

Istorija 
Evangelikų baptistų bendruomenė Ylakiuose įkurta 1905 m. 2014 m. duomenimis, turėjo  20 narių.

Ylakiuose evangelikų liuteronų (vėliau baptistų) maldos namai buvo pastatyti 1897 m. Jų religinę bendruomenę sudarė daugiausia latviai. Ir dabar baptistų bažnyčia dažnai vadinama latvių bažnyčia. Dabartinė mūrinė (raudonų plytų) baptistų bažnyčia pastatyta 1931 m. (kitais duomenimis, apie 1932–1933 m.)  Stripinių kaime, kuris vėliau susijungė su Ylakiais. Bažnyčios projekto autorius – Mažeikių apskrities inžinierius Petras Lelis. Tarybiniais metais bažnyčia buvo aptinkuota baltai. 1999 m., padedant užsienio baptistų bendruomenėms, bažnyčios viduje padarytas remontas: įvestas elektrinis šildymas, sudėtos naujos grindys.

Architektūra 

Bažnyčia sumūryta iš raudonų plytų. Sovietmečiu pastatas buvo nutinkuotas, baltas. Šiuo metu bažnyčios fasadai nudažyti šviesiai
geltona pasteline spalva. Pastatas stačiakampio plano su prieangiu. Pagrindinis fasadas su stačiakampiu portalu, kurį lizenos skaido vertikaliai. Portalo stogas žemėjantis, pabrėžiantis nedidelį, iškilusį frontonėlį. Pastato viršų vainikuoja atikas su kryžiumi. Šoniniai fasadai skaidomi lizenų vertikaliai. Tarp jų įkomponuoti pusapskričių arkų langai įgilintose nišose. Ryškus tarplangių vertikalus skaidymas.

Galerija

Šaltiniai

Nuorodos 

 Ylakių Evangelikų baptistų bendruomenė
 Ylakių Evangelikų baptistų bažnyčia skouds.lt
 Ylakių seniūnija. Lankomiausios vietos
 Evangelikų baptistų bendruomenės Lietuvoje

Ylakiai
Skuodo rajono bažnyčios

Protestantizmas Lietuvoje
Own the Night

Own the Night – trečiasis studijinis amerikiečių kantri grupės „Lady Antebellum“ albumas, išleistas 2011 m. rugsėjo 13 d. Pirmasis albumo singlas „Just a Kiss“ sulaukė didelio pasisekimo ir pasiekė septintąją vietą „Billboard Hot 100“ reitinge, tapdamas geriausiai parduodamu grupės singlu. Nors albumas susilaukė skirtingų kritikų įvertinimų, jis debiutavo pirmoje „Billboard 200“ reitingo vietoje, per pirmąją savaitę pardavus 347 tūkstančius kopijų.

2012 m. Grammy apdovanojimuose „Own the Night“ laimėjo apdovanojimą geriausio kantri albumo nominacijoje.

2012 m. birželio mėnesio duomenimis, JAV yra parduota per 1,631 milijono kopijų.

Dainų sąrašas 

2011 albumai
Tha Carter IV

Tha Carter IV – devintasis studijinis amerikiečių reperio Lil Wayne albumas, išleistas 2011 m. rugpjūčio 29 d. Tai – trečiasis atlikėjo albumo „Tha Carter“ tęsinys. Albume dainas kartu atlieka tokie reperiai, kaip Drake, Rick Ross, John Legend ir kiti. Albumo singlai „6 Foot 7 Foot“, „How to Love“ ir „She Will“ pateko į „Billboard Hot 100“ reitingo dešimtuką. Nepaisant nevienodų kritikų įvertinimų, albumas debiutavo pirmoje „Billboard 200“ reitingo vietoje, per pirmąją savaitę pardavus 964 tūkstančius kopijų. Pirmoje vietoje albumas išbuvo dvi savaites.

2012 m. vasario mėnesio duomenimis, JAV yra parduota per 3,5 milijono albumo kopijų.

Dainų sąrašas 

2011 albumai
Altarija

Altarija – kunigo altaristos, nebegalinčio dirbti pastoracinio darbo ir gyvenančio „iš altoriaus“, t. y. iš tikinčiųjų aukų už religinius patarnavimus, namai, ūkis.  Altarijos buvo steigiamos vietos klebono rūpesčiu, jas taip pat galėjo įkurti ir aprūpinti, išlaikyti turtingi bažnyčios rėmėjai.

Šaltiniai

Nuorodos 

 Šiluvos altarija (1934 m. nuotrauka)

Katalikybė
Altarija (reikšmės)

Altarija – terminas, turintis kelias reikšmes:

 Altarija –  kunigo altaristos namai, ūkis
 Altarija (Vilnius) – anksčiau vadinta kalvota Antakalnio dalis Vilniuje
Nežaiskite su mėnuliu

Nežaiskite su mėnuliu – lietuvių rašytojos Jurgos Ivanauskaitės pjesių rinkinys, išleistas jau po autorės mirties, 2008 m. Sudarytoja – autorės sesuo Radvilė Racėnaitė.

Knygoje pirmą kartą publikuojamos Ivanauskaitės pjesės, parašytos 1985–2003 m. Du kūriniai iš šios rinktinės buvo pastatyti teatre – „Nežaiskite su mėnuliu“ (1987 m.) ir „Bomba, arba Ariel“ (2011 m.).

Pjesėse skleidžiasi įprasta Ivanauskaitės kūrinių tematika – dvasingumo paieškos, egzistencinis vakuumas, tikėjimo ir asmeninės krizės. Literatūrologai šiuos kūrinius vadina siurrealistiniais.

Turinys 

 Nežaiskite su mėnuliu!
 Karuselė
 Nemiga
 Skylė
 Bomba, arba Ariel

Nuorodos 

 Apie spektaklį „Bomba, arba Ariel“
 Apie knygą leidyklos „Tyto alba“ puslapyje
 Spektaklio „Nežaiskite su mėnuliu“ scenovaizdžiai

Jurgos Ivanauskaitės knygos
Gaičiūniškės

Gaičiūniškės (, ) – kaimas Gudijoje, Gardino srityje, Varenavo rajone, prie Žižmos ir Vaišelkos santakos, 14 km į šiaurės rytus nuo Varenavo, 3 km nuo Lietuvos sienos. Yra 1612 m. pastatytas Nonharto namas-tvirtovė (miniatiūrinė rezidencinė pilis), 1633 m. barokinės koplyčios griuvėsiai, XIX a. parkas.

Istorija 
Gaičiūniškės rašytiniuose šaltiniuose minimos nuo 1513 m., priklausė Rimšų giminei. XVII a. atiteko Nonhartams, kurie čia įsikūrė rezidenciją.

Istorinių vaizdų galerija 

Varanavo rajono gyvenvietės
Nočia (Varanavas)

Nočia () – kaimas Gudijoje, Gardino srityje, Varenavo rajone, prie Nočios upės, 10 km į šiaurės vakarus nuo Rodūnios, prie Lietuvos sienos. Pasiekiamas keliu iš Rodūnios. Yra neogotikinė Šv. Mergelės Marijos Ėmimo į Dangų bažnyčia (1927 m.), etnologo Vandalino Šukevičiaus ir istoriko Teodoro Narbuto kapavietės, paminklas 1863–1864 m. sukilėliams. Apylinkėse yra XII–XIV a. pilkapių.

Istorija 
Nočia rašytiniuose šaltiniuose minima nuo 1517 m., priklausė Kostevičių giminei. 1529 m. pradėta statyti medinė bažnyčia. XVI a. bažnyčia atiteko reformatams. Iš vyskupo Abraomo Vainos 1644 m. pranešimo matyti, kad vėliau katalikai bažnyčią vėliau atgavo teismų keliu. 1744 m. Nočios parapija apėmė 48 vietoves, t. y. miestelį, kaimus, dvarus, vienkiemius. 1756 m. pastatyta nauja bažnyčia. 1863 m. veikė Teodoro Narbuto sūnaus Liudviko Narbuto vadovaujamas sukilėlių būrys. 1910 m. sudegus medinei bažnyčiai, pradėtos mūrinės bažnyčios statybos. Nočios parapija apjungė apie 5000 tikinčiųjų, kurių dauguma sudarė lietuviai. Po 1905 m. bažnyčioje įvestos pamaldos su lietuviškais giedojimais 8 kartus per metus, o lietuviški pamokslai buvo sakomi kas sekmadienį. 

Lietuvos–Tarybų Rusijos taikos sutartimi 1920 m. liepos 12 d. Nočia buvo pripažinta Lietuvai, bet po Želigovskio maišto 1920 m. lapkričio 9 d. atiteko Lenkijai.

Nočios parapijoje 1930 m. veikė 11 lietuvių Šv. Kazimiero draugijos skyrių.

Galerija

Šaltiniai 

Varanavo rajono gyvenvietės
Balčininkai

Balčininkai (, ) – kaimas Gudijoje, Gardino srityje, Varenavo rajone, 15 km į rytus nuo Varenavo, prie Benakainių–Paleckiškių plento ir Žižmos upelio. Yra medicinos punktas, vaikų darželis, biblioteka, kultūros namai. Išlikęs 10 ha parkas (XVIII–XIX a.), dvaro liekanos.

Istorija 

Balčininkai rašytiniuose šaltiniuose minimi nuo XVI a.

Varanavo rajono gyvenvietės
Dainava (Bastūnai)

Dainava (, ) – kaimas Gudijoje, Gardino srityje, Varenavo rajone, Bastūnų kaimo taryboje, į rytus nuo Bastūnų, prie Trakelių–Varenavo kelio. Šalia šio kelio guli stambus riedulys, vadinamas Didžiuoju Dainavos akmeniu.

Varanavo rajono gyvenvietės
Daugirdiškės (Varanavas)

Daugirdiškės (, ) – kaimas Gudijoje, Gardino srityje, Varenavo rajone, Pahorodno kaimo taryboje, Lietuvos pasienyje (šalia Tausiūnų kaimo), prie Ditvos aukštupio. Netoliese yra išskirtinis riedulys – Papievių akmuo.

Šaltiniai 

Varanavo rajono gyvenvietės
Paditvė

Paditvė (, ) – kaimas Gudijoje, Gardino srityje, Varenavo rajone, į pietryčius nuo Eišiškių ir netoli Lietuvos sienos. Išsidėstęs ant dešinio pelkėto Ditvos upės krante, iš kaimo veda keliai į Druskininkus ir Peliūnus. Netoliese dunkso išskirtinis riedulys – Paditvės akmuo. Kaime stovi medinė koplyčia, yra parduotuvė.

Tarpukaryje kaime veikė pradinė lietuviška mokykla, po Antrojo pasaulinio – aštuonmetė mokykla, joje mokyta rusų kalba. Nuo 1957 m. joje buvo leista kelias valandas per savaitę mokyti lietuviškais, vėliau mokykla buvo uždaryta.

Šaltiniai 

Varanavo rajono gyvenvietės
II pasaulio krepšinio čempionatas

1954 m. Pasaulio krepšinio čempionatas (dar vadinamas 2-uoju pasaulio krepšinio čempionatu) buvo tarptautinis krepšinio čempionatas, kurį rengė tarptautinė krepšinio federacija. Varžybos vyko 1954 m. spalio 23–lapkričio 5 d. Brazilijoje, Rio de Žaneiro arenoje „Maracanãzinho arena“ Šiame čempionate dalyvavo dvylika komandų, beveik visos – iš Amerikos.

Dalyvavusios komandos

Grupių etapas

A grupė

B grupė

C grupė

D grupė

Varžybos dėl 9–12 vietų

Finalinis etapas

Nugalėtojas

Rezultatyviausieji žaidėjai

Simbolinis čempionato penketukas

Galutinė rikiuotė

Išnašos

Nuorodos 
 FIBA.com 1954 m. Pasaulio krepšinio čempionatas 

Pasaulio krepšinio čempionatai
1954 sporte
Brazilijos krepšinis
The Game (reperis)

Jayceon Terrell Taylor (g. 1979 m. lapkričio 29 d.), geriau žinomas kaip The Game – amerikiečių reperis ir aktorius iš Komptono. Savo karjerą pradėjo 2002 m., išleidęs pirmąjį dainų rinkinį („mixtape“) „You Know What It Is Vol. 1“. Neilgai trukus jį pastebėjo hiphopo atlikėjas Dr. Dre ir The Game pasirašė kontraktą su jo įrašų kompanija „Aftermath Entertainment“. Šiuo metu yra išleidęs septynis studijinius albumus.

2012 m. The Game įkūrė savo įrašų kompaniją „Blood Money Entertainment“.

Diskografija 
 The Documentary (2005)
 Doctor’s Advocate (2006)
 LAX (2008)
 The R.E.D. Album (2011)
 Jesus Piece (2012)
 Blood Moon: Year of the Wolf
 The Documentary 2 (2015)

Filmografija 
 Waist Deep (2006)
 Belly 2: Millionaire Boyz Club (2006)
 Street Kings (2008)
 House Arrest (2012)

Išnašos 

JAV repo atlikėjai
Hiphopo atlikėjai
JAV muzikai
The R.E.D. Album

The R.E.D. Album – ketvirtasis studijinis amerikiečių reperio Game albumas, išleistas 2011 m. rugpjūčio 19 d. Albumas susilaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmą savaitę pardavus 98 tūkstančius kopijų. Tai – trečiasis atlikėjo albumas, pasiekęs pirmąją vietą.

Dainų sąrašas 

2011 albumai
Watch the Throne

Watch the Throne – bendras amerikiečių reperių Jay-Z ir Kanye West studijinis albumas, išleistas 2011 m. rugpjūčio 8 d. Albumo singlas „Niggas in Paris“ susilaukė didelio pasisekimo visame pasaulyje, patekęs į daugumą singlų reitingų, įskaitant trečiąją vietą JAV „Billboard Hot 100“. Albumas susilaukė teigiamų kritikų įvertinimų ir debiutavo pirmoje „Billboard 200“ reitingo vietoje, per pirmąją savaitę pardavus 436 tūkstančius kopijų. Reitingo viršūnėje išbuvo dvi savaites. Tai buvo 12-tasis Jay-Z ir penktasis Kanye West albumas, pasiekęs pirmąją vietą.

2013 m. liepos mėnesio duomenimis, JAV parduota per 1.573 milijono kopijų.

2012 m. Grammy apdovanojimuose „Watch the Throne“ buvo nominuotas geriausio repo albumo ir geriausio albumo įpakavimo nominacijose. Singlas „Otis“ buvo laimėjo apdovanojimą geriausio repo atlikimo nominacijoje ir buvo nominuotas geriausios repo dainos nominacijose. 2013 m. vykusiuose apdovanojimuose singlas „Niggas in Paris“ laimėjo apdovanojimus geriausio repo atlikimo ir geriausios repo dainos nominacijose, o singlas „No Church in the Wild“ laimėjo geriausio grupinio repo nominacijoje.

Dainų sąrašas 

2011 albumai
Kanye West albumai
Chief

Chief – trečiasis studijinis amerikiečių kantri atlikėjo Eric Church albumas, išleistas 2011 m. liepos 26 d. Albumas susilaukė daugiausia teigiamų kritikų įvertinimų ir debiutavo pirmoje „Billboard 200“ reitingo vietoje, per pirmą savaitę pardavus 145 tūkstančius kopijų. Tai buvo pirmasis atlikėjo įrašas, pasiekęs reitingo viršūnę.

2015 m. liepos mėnesio duomenimis, JAV buvo parduota 1.86 milijono albumo kopijų.

2012 m. Grammy apdovanojimuose „Chief“ buvo nominuotas geriausio kantri albumo nominacijoje. 2013 m. apdovanojimuose singlas „Springsteen“ buvo nominuotas geriausio solinio kantri atlikimo ir geriausios kantri dainos nominacijose.

Dainų sąrašas 

2011 albumai
Juozo Vitkaus inžinerijos batalionas

Pulkininko Juozo Vitkaus inžinerijos batalionas (PJV IB) – Lietuvos ginkluotųjų pajėgų karinis dalinys, esantis Lietuvos kariuomenės Sausumos pajėgų sudėtyje.

Bataliono pagrindinis uždavinys – padidinti kariuomenės kovinių ir juos remiančių vienetų efektyvumą, vykdant mobilumo, kontrmobilumo, išgyvenamumo, bendrosios inžinerinės paramos užduotis.

Istorija 
Inžinerijos bataliono ištakomis laikoma iš trijų padalinių – Svarbių objektų atskirojo apsaugos bataliono (įkurto 1992 m. sausio 2 d.), Mokomojo junginio Inžinerinio pionierių būrio (įsteigto 1991 m. liepos 11 d.) ir Civilinės saugos departamento Gelbėtojų būrio (įkurto 1992 m. kovą) 1993 m. balandį suformuota Civilinės saugos departamento Daugiaprofilinė gelbėjimo rinktinė. Jos svarbiausiomis užduotimis buvo gelbėjimo darbai ir evakuacija avarijų, katastrofų, kitų nelaimingų atstitikimų metu. 1995 m. rugpjūčio 15 d. rinktinė buvo performuota į Atskirąjį inžinerijos batalioną. 1997 m. gegužę bataliono kariai dalyvavo pirmose Baltijos šalių karo inžinierių pratybose Latvijoje. 1999 m. vasario 19 d. Atskirajame inžinerijos batalione buvo įkurta Karo inžinerijos mokykla. 1999 m. gruodžio 31 d. Atskirasis inžinerijos batalionas reorganizuotas į Inžinerijos batalioną. Tą pačią dieną jam buvo suteiktas Lietuvos partizanų vado, karo inžinieriaus, pulkininko J. Vitkaus-Kazimieraičio vardas. 2000 m. rugsėjo 2 d. Juozo Vitkaus inžinerijos batalionui įteikta kovinė vėliava. 2003 m. balandžio 29 d. batalionui perduota Švedijos kariuomenės Inžinerijos kuopos technika ir įranga. Nuo 2003 m. bataliono kariai pradėjo dalyvauti tarptautinėse misijose. Nuo 2010 m. sausio 1 d. bataliono Bendrosios inžinerijos kuopos I bendrosios inžinerijos būrys Baltijos bataliono sudėtyje pradėjo vykdyti budėjimą NATO greitojo reagavimo pajėgose.

Bataliono vadai 
 Pulkininkas Jonas Salickas – 1995 m. – 1998 m.
 Plk. ltn. Raimondas Visockis – 1998 m. – 2006 m.
 Plk. ltn. Rimantas Česlovas Černiauskas – 2006 m. – 2009 m.
 Plk. ltn. Vygandas Vilčiauskas – 2009 m. – 2012 m.
 Plk. ltn. Arūnas Dzidzevičius – 2012 m. – 2016 m.
 Plk. ltn. Ramūnas Jurskis 2016 m.- 2019 m. 
 Plk. ltn. Pavelas Jelkinas 2019 m. - 2022 m.
 Plk. ltn. Elvinas Serva nuo 2022 m.

Nuorodos 
 Juozo Vitkaus inžinerijos batalionas 

Dabartinės Lietuvos kariuomenės daliniai
Audrius Čiuplys

Audrius Čiuplys (g. 1973 m. kovo 29 d. Alytuje) – Lietuvos inžinierius, ugniagesys.

Biografija 

1997 m. baigė Vilniaus Gedimino technikos universitetą.

1994–1998 m. Vilniaus miesto sukarintos priešgaisrinės apsaugos dalinio 3-ios specializuotos sukarintos priešgaisrinės dalies ugniagesys, chemikas-dozimetristas, budinčios pamainos vadovas.

1998–2000 m. Priešgaisrinės apsaugos ir gelbėjimo departamento Operatyvaus valdymo centro Tarnybos kontrolės ir profesinio rengimo skyriaus Profesinio rengimo poskyrio vyresnysis inžinierius, 2000–2002 m. – Tarnybos organizavimo skyriaus Mokymo poskyrio viršininkas, 2002–2004 m. – Tarnybos organizavimo skyriaus viršininko pavaduotojas.

2004–2006 m. Priešgaisrinės apsaugos ir gelbėjimo departamento Planavimo ir visuomenės informavimo skyriaus viršininkas, 2006–2009 m. – Plėtros valdybos viršininkas, 2009–2015 m. – Valstybinės priešgaisrinės priežiūros valdybos viršininkas.

Nuo 2015 m. Bendrojo pagalbos centro viršininkas.

Šaltiniai 

Lietuvos inžinieriai
Battlefield 4

Battlefield 4 (, angl. sutrumpinimas BF4) – pirmojo asmens šaudyklės tipo karinis žaidimas, kurtas Švedijos žaidimų kompanijos „EA Digital Illusions CE”. Tai tos pačios serijos 2011 metų žaidimo „Battlefield 3“ dalies tęsinys, kuris buvo išleistas 2013 m. spalio 29 d. Šiaurės Amerikoje, spalio 31 d. Australijoje, lapkričio 1 d. Europoje ir Naujojoje Zelandijoje ir lapkričio 7 d. Japonijoje. „Battlefield 4“ šaudyklė skirta Microsoft Windows, PlayStation 3, PlayStation 4, Xbox 360, Xbox One platformoms.

Žaidimas sulaukė dvipusiškų įvertinimų, vieni gyrė žaidimą už neįtikėtinus grafikos efektus ir žaidimo stilių, kiti kritikavo, jog šios dalies istorija buvo pernelyg trumpa, paviršutiniška, taip pat buvo skundžiamasi dėl daugelio klaidų, trikdžių. Vis dėlto pavyko parduoti 7 milijonus žaidimo kopijų.

Papildymai 
„China Rising” – išleistas 2013 m. gruodžio 27 d.

„Second Assault” – išleistas 2013 m. lapkričio 22 d.

„Naval Strike” – išleistas 2014 m. kovo 4 d.

„Dragons Teeth” – išleistas 2014 m. liepos 29 d.

„Final Stand” – išleistas 2014 m. gruodžio 2 d.

„Weapons Crate” – išleistas 2015 m. gegužės 26 d.

„Night Operations” – išleistas 2015 m. rugpjūtį.

„Community Operations” – išleistas 2015 m. spalio 27 d.

Nuorodos 
 Oficialus „Battlefield“ tinklalapis

2013 kompiuteriniai žaidimai
Battlefield
Inkaras (reikšmės)

Inkaras gali reikšti:

 inkaras – sunkus objektas, skirtas pritvirtinti laivui prie kranto ar jūros, ežero, upės dugno;
 AB Inkaras – buvusi Lietuvos įmonė, gaminusi sportinę avalynę;
 FK Inkaras Kaunas – Lietuvos futbolo klubas iš Kauno.
2006 m. Dakaro ralis

2006 m. Dakaro ralis (dar žinomas kaip 2006 m. Paryžiaus-Dakaro ralis) – 28-asis Dakaro ralis, kuris vyko 2005 m. gruodžio 31 d. – 2006 m. sausio 15 d. Dakaro ralis prasidėjo ties Portugalijos sostine Lisabona, tęsėsi Ispanijos, Maroko, Mauritanijos bei Gvinėjos teritorijomis ir užsibaigė Senegale.

Informacija

Motociklai

Automobiliai

Sunkvežimiai

Maršrutas 

Pastabos:
  – motociklų įskaitoje etapas buvo atšauktas siekiant pagerbti Andy Caldecott, kuris žuvo praėjusiame etape.

Rezultatai

Motociklų įskaitoje 
Australijos motociklų lenktynininkas Andy Caldecott žuvo per nelaimingą atsitikimą devintajame etape. Siekiant pagerbti A. Caldecott mirtį, 10 etapas motociklams buvo atšauktas. Ralio motociklų kategorijoje nugalėjo Ispanijos lenktynininkas Marc Coma, antrą vieta užėmė Prancūzijos lenktynininkas Cyril Despres, trečią vietą – Italijos lenktynininkas Giovanni Sala.

Pastabos:
  – lenktynininkui Ruben Faria buvo pridėta 12 minučių baudos už laiku neįveiktą „opening stage“ etapą, o tai neleido jam įsitvirtinti pirmoje galutinės įskaitos vietoje.

Automobilių įskaitoje

Sunkvežimių įskaitoje 
Ralio sunkvežimių kategorijoje nugalėjo Vladimiras Čiaginas, vairavęs sunkvežimį Kamaz, antras buvo Hans Stacey, lenktyniavęs sunkvežimiu MAN, trečias – Firdausas Kabirovas, kuris vairavo Kamaz sunkvežimį.

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
2006 sporte
2005 m. Dakaro ralis

2005 m. Dakaro ralis (dar žinomas kaip 2005 m. Paryžiaus-Dakaro ralis) – 27-asis Dakaro ralis, kuris vyko 2004 m. gruodžio 31 d. – 2005 m. sausio 16 d.

Šio ralio bendras lenktynių ruožų ilgis buvo 8 956 km. Dakaro ralis prasidėjo ties Barselona, tęsėsi Maroko, Mauritanijos bei Malio teritorijomis ir baigėsi Senegale. Maršrutas buvo trumpesnis negu 2004 metais, tačiau sunkesnis. Taip pat ralis pasižymėjo rekordiniu dalyvių skaičiumi – ralyje dalyvavo 696 automobilių, motociklų ir sunkvežimių ekipažai (įskaitant pagalbines transporto priemones).

Ralio etapų apžvalga 

Robby Gordon ir Colin McRae pirmavo pirmuosiuose greičio ruožuose, kol C. Mcrae padarė avariją šeštame greičio ruože tarp Smaros ir Zuerato miestų. Stéphane Peterhansel išsiveržė į priekį laimėjęs septintąjį greičio ruožą. Aštuntas ruožas tarp Tišito ir Tidžikdžos miestų Mauritanijos dykumoje buvo atšauktas dėl audringo oro. Luc Alphanad laimėjo devintą ruožą, bet Peterhansel vis tiek užėmė pirmą vietą bendroje įskaitoje, Stephane Peterhansel taip pat laimėjo dešimtą greičio ruožą, kuris driekėsi netoli Mauritanijos miesto Ataro ir išsaugojo persvarą dvyliktame greičio ruože. Motociklų kategorijoje buvo atšauktas 12-asis greičio ruožas dėl lenktynininko Fabrizio Meoni mirties. Jis žuvo per nelaimingą atsitikimą 11-ame greičio ruože. Peterhansel taip pat laimėjo tryliktą greičio ruožą, kurio maršrutas driekėsi ties Bamako ir Kajeso miestais. 14-ajį greičio ruožą laimėjo Ari Vatanen; tai buvo jo 51-oji pergalė karjeroje. Penkioliktą etapą laimėjo lenktynininkas Giniel de Villiers, o paskutinį – Bruno Saby.

Automobilių kategorijoje antrus metus iš eilės nugalėjo Stephane Peterhansel.<ref name=" Peterhansel retains Dakar crown"  Tuo tarpu motociklų kategorijoje nugalėjo Cyril Despres.

Informacija

Motociklai 

Pastabos: Šiais metais nebuvo lenktynininko, pažymėto pirmuoju numeriu, siekiant pagerbti 2004 m. Egipte Faraonų ralyje žuvusį Richard Sainct. Daugkartinis čempionas motociklų kategorijoje Nani Roma šių metų ralyje sėdo už automobilio vairo.

Automobiliai

Sunkvežimiai

Maršrutas 

Pastabos:
  – Etapas atšauktas motociklų kategorijoje dėl blogų oro sąlygų.
  – Etapas atšauktas visoms kategorijoms dėl prasto matomumo.
  – Etapas atšauktas motociklų kategorijoje, taip siekiant pagerbti praeitame greičio ruože žuvusį Fabrizio Meoni.
  – Etapo nugalėtojas Ari Vatanen buvo nubaustas už greičio viršijimą.

Rezultatai

Motociklų įskaitoje 

Pastabos:
  – Lenktynininkas C. Despres gavo devynių minučių baudos.

Automobilių įskaitoje 

Pastabos:
  – Lenktynininkas A. Vatanen gavo 12 minučių baudos už greičio viršijimą.

Sunkvežimių įskaitoje

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
2005 sporte
Lietuvos kariuomenės Motorizuotoji pėstininkų brigada „Žemaitija“

Lietuvos didžiojo etmono Jono Karolio Chodkevičiaus pėstininkų brigada „Žemaitija“ – pagrindinis Lietuvos ginkluotųjų pajėgų karinis vienetas. Šiuo metu Lietuvos didžiojo etmono Jono Karolio Chodkevičiaus pėstininkų brigadą „Žemaitija“ sudaro štabas, keturi batalionai ir penkios atskirosios kuopos. Lietuvos didžiojo etmono Jono Karolio Chodkevičiaus pėstininkų brigados „Žemaitija“ formavimą planuojama baigti iki 2021 metų.

Istorija 
 1999 m. pradėjo veikti Motorizuotoji pėstininkų brigada „Žemaitija“. 
 2002 m. brigada buvo reorganizuota į Vakarų karinę apygardą. 
 2004 m. brigada panaikinta.
 2016 m. sausio 1 d. įsteigta Motorizuotoji pėstininkų brigada „Žemaitija“. Ji įkurta Seimo sprendimu, pasiūlius Valstybės gynybos tarybai. Naujosios brigados štabas veikia Klaipėdoje. Į brigados sudėtį įeina didžiojo kunigaikščio Kęstučio motorizuotasis pėstininkų batalionas Tauragėje perkeltas iš „Geležinis Vilko“ brigados bei priskirtas Lietuvos didžiojo kunigaikščio Butigeidžio dragūnų batalionas.
 2017 m. liepos 1 d. įkurtas Brigados generolo Motiejaus Pečiulionio  artilerijos batalionas. 
 2018 m. birželio 10 d. įsteigtas kunigaikščio Margirio pėstininkų batalionas. 
 2021 m. rugsėjo 24 d. Lietuvos Respublikos Krašto apsaugos ministras įsakymu suteiktas Lietuvos didžiojo etmono Jono Karolio Chodkevičiaus vardas.

Brigados vadai:
 plk. ltn. Česlovas Šlėgaitis (1999 m. lapkričio 29 d. – 2004 m. gegužės 13 d.)
 plk. Artūras Radvilas (2016 m. sausio 1 d. - 2019 m. rugsėjo 29 d.)
 plk. Nerijus Stankevičius nuo 2019 m. rugsėjo 29 d.

Sudėtis 
 Lietuvos didžiojo kunigaikščio Kęstučio motorizuotasis pėstininkų batalionas (Sakalinė, Tauragės rajonas);
 Lietuvos didžiojo kunigaikščio Butigeidžio dragūnų batalionas (Klaipėda).
 Brigados generolo Motiejaus Pečiulionio artilerijos batalionas (Pajūris, Šilalės rajonas)
 Kunigaikščio Margirio pėstininkų batalionas (Šiauliai)

Funkcijos 
Pagrindinės Brigados ,,Žemaitija" funkcijos:
 Taikos metu – užtikrinti taiką ir gerovę valstybėje, valstybės saugumą, atsakant į terorizmo ar masinio naikinimo ginklo platinimo grėsmes, regioninį ir globalinį stabilumą, rengti karius tarptautinėms taikos palaikymo operacijoms, teikti pagalbą valstybės ir vietinės valdžios institucijoms įstatymais numatytais atvejais.
 Karo metu – kartu su šalimis sąjungininkėmis užtikrinti patikimą atgrasinimą, o atgrasymui žlugus, kartu su NATO pajėgom ginti Lietuvos suverenitetą, teritoriją, teritorijos vandenis bei oro erdvę ir atremti bet kokią ginkluotą agresiją.

Šaltiniai 

Dabartinės Lietuvos kariuomenės brigados
Sergejus Lazarevas

Sergejus Viačeslavovičius Lazarevas (, g. 1983 m. balandžio 1 d. Maskvoje) yra Rusijos dainininkas ir aktorius. Buvęs dueto „Smash!!“ narys.

Biografija 

Sergejus Lazarevas gimė 1983 m. balandžio 1 dieną Maskvoje, Viačeslavo ir Valentinos Lazarevų šeimoje. Turi brolį, vardu Pavelas.

Nuo pat vaikystės Sergejus domėjosi muzika, o nuo šešerių metų lankė sportinę gimnastika. 1996 metais jis buvo vaikų talentų konkurso Bravo Bravissimo Italijoje nugalėtojas. Vėliau tapo vaikų grupės „Neposedi“ nariu. 2000 m. su dainininku Vladu Topalovu subūrė duetą „Smash!!“, tačiau 2004 metais vaikinų keliai išsiskyrė.

Netrukus atlikėjas sėkmingai pradėjo solinę karjerą, taip pat vedė įvairius televizijos projektus („Maidans“, „Operos fantomas“, „Šok!“), buvo projektų „Ukrainos balsas“, „Noriu pas Meladzę“, „Nustebink mane“ komisijos narys, vaidino kine. 2008 metais dalyvavo atrankoje į „Euroviziją“, tačiau jo kūrinys „Flyer“ užėmė ketvirtąją vietą.

2015 metais solinės muzikinės veiklos dešimtmečiui išleistas specialus albumas „The Best“, kuriame sudėti jo geriausi tiek rusiški, tiek angliški kūriniai.

Diskografija

Dueto Smash!! sudėtyje 
 2003: Freeway
 2004: 2nite

Soliniai albumai 
 2005: Don’t Be Fake
 2007: TV Show
 2010: Electric Touch
 2012: Lazarev. (Лазарев.)

Rinkiniai 
 2015: The Best (Russian + English Edition)

Nuorodos 
 Oficiali svetainė – sergeylazarev.ru

|-

Rusijos dainininkai
Pop atlikėjai
Rusijos atstovai Eurovizijoje
2016 m. Eurovizijos dalyviai‎
Janapolės koplyčia

Janapolės Visų Šventųjų koplyčia – koplyčia, esanti Janapolėje, Varnių seniūnijoje, Telšių rajone, apie 1 km į rytus nuo . Koplyčia stūkso senųjų katalikų kapinių  apsuptyje, priešais arkinius mūro vartus. Nuo jų veda betoninis takas su laiptais. Kapinės siekia Janapolės bažnyčios šventorių.

Istorija 

Medinė Janapolės koplyčia pastatyta 1888 m. (kitais duomenimis, 1887 m.). Kapinių koplyčioje būta altoriaus, o bokštelyje varpo, kurį Pirmojo Pasaulinio karo metais pasisavino vokiečių kariuomenė. Kapinių tvora, gausėjant palaidojimų, ne kartą perstatyta. Žinoma, kad buvo išmūryta 1922 m. Po metų kapinės išplėstos ir pašventintos 1923 m. gegužės 27 d. parapiją vizitavusio Žemaičių vyskupo Pranciškaus Karevičiaus.

Sovietmečiu koplyčia buvo menkai prižiūrima, tarnavo sandėliu laidojimo reikmenims, vėliau kiek tvarkyta. Išliko originalaus altoriaus fragmentas, nedidelis varpas, stogo smailės kryžius (forma primenantis kryžius ant kaimyninės bažnyčios). Atgimimo metais remontuojant bažnyčią, laikytos pamaldos, pastatant nešiojamą altorėlį. 

2010 m. oficialiai įregistruota Janapolės Šv. Arkangelo Mykolo parapijoje, 2011 m. suteiktas Visų šventųjų titulas.

Šaltiniai 

Telšių rajono koplyčios
Janapolė
1995 m. Dakaro ralis

1995 m. Dakaro ralis – 17–asis Dakaro ralis, įvykęs 1995 m. Jis pirmą kartą prasidėjo ne Paryžiuje – maršruto pradžia buvo Granadoje (pietų Ispanijoje), baigėsi Dakare. Lengvųjų automobilių klasėje nugalėjo Pierre Lartigue (antrą kartą iš eilės),  motociklų – Stephane Peterhansel (ketvirtą kartą), sunkvežimių – Karel Loprais (su Tatra 815).

Lenktynės vyko sausio 1–15 d. Ispanijos, Maroko, Mauritanijos, Gvinėjos ir Senegalo teritorijose. Trasos ilgis 10 109 km, specialiųjų etapų ilgis 5 728 km.

Rezultatai 

Ralyje varžėsi 205 dalyviai. Startavo 95 motociklai, 86 automobiliai, 24 sunkvežimiai. Finišavo 27 motociklai, 58 automobiliai, 18 sunkvežimių.

Motociklų klasėje

Lengvųjų automobilių klasėje

Sunkvežimių klasėje

Nuorodos 

 1995 m. Granados–Dakaro ralis 

Dakaro ralis pagal metus
1995 sporte
Sebastian Rozwadowski

Sebastian Rozwadowski (g. 1978 m. vasario 5 d.) – automobilių sporto šturmanas iš Lenkijos. S. Rozwadowski lenktyniauja šalies ralio čempionatuose bei Dakaro ralio lenktynėse.

Lenkijos ralio čempionatuose S. Rozwadowski pradėjo dalyvauti 2002 m. Jau po dvejų metų pelnė pirmąją pergalę kartu su pilotu Zbigniew Staniszewski. Nuo 2014 m. lenktyniauja kartu su lenktynininku Wojciech Chuchała.

2015 m. viduryje lenkas prisijungė prie „General Financing − Autopaslauga“ komandos ir tapo lietuvio Benedikto Vanago šturmanu 2016 m. Dakaro ralyje.

Besiruošiant Dakarui lenkas kartu su B. Vanagu startavo penktajame Pasaulio ralio maratono taurės etape – Italian Baja ralyje. Po trijų dienų lenktynių ekipažas užėmė 6 vietą galutinėje 1 grupės įskaitoje. Nuo nugalėtojo Nasser Al-Attiyah ekipos jie atsiliko 15 min. 19 s.

Šaltiniai

Nuorodos 
 Oficiali svetainė 

Lenkijos automobilių lenktynininkai
1996 m. Dakaro ralis

1996 m. Dakaro ralis (dar žinomas kaip 1996 m. Paryžiaus-Dakaro ralis) – 18-asis Dakaro ralis. Automobilių kategorijoje trečią kartą iš eilės nugalėjo lenktynininkas Pierre Lartigue, o motociklų kategorijoje trečią kartą iš eilės ir ketvirtą kartą per penkerius metus nugalėjo Edi Orioli.

Išnašos 

Dakaro ralis pagal metus
1996 sporte
1997 m. Dakaro ralis

1997 m. Dakaro ralis (dar žinomas kaip 1997 m. Paryžiaus-Dakaro ralis) – 19-asis Dakaro ralis. Maršrutas prasidėjo ir baigėsi Dakare. Jutta Kleinschmidt tapo pirmąja moterimi, nugalėjusia Dakaro ralio etapą. Automobilių kategorijoje nugalėjo Japonijos lenktynininkas Kenjiro Shinozuka, o motociklų kategorijoje nugalėjo Stephane Peterhansel.

Maršrutas

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
1997 sporte
Bekelės lenktynės

Bekelės lenktynės () – automobilių sporto rūšis, kurioje specialiai paruoštos transporto priemonės (automobiliai, bagiai, motociklai, sunkvežimiai) lenktyniauja bekelės trasose.

Tokio tipo lenktynės populiarios JAV, Europoje ir Naujojoje Zelandijoje, tačiau jos skiriasi rengimo pobūdžiu.

Amerikoje populiariausios bekelės lenktynės yra dykumų ir trumpų trasų lenktynės. Dykumų lenktynės pradėtos rengti XX a. pradžioje. Pirmosios tokio tipo lenktynės buvo surengtos Žemutinės Kalifornijos teritorijoje, vadintos Baja California. Šiuo metu populiarios yra Baja 500 ir Baja 1000 lenktynės. JAV tokio tipo lenktynes organizuoja SCORE International organizacija.

Europoje bekelės lenktynėms priskiriami autokroso ir ralikroso čempionatai. Autokroso lenktynės pasižymi tuo, kad vienu metu specialioje trasoje lenktyniauja vienas automobilis (su konkurentais jis lyginamas pagal įveiktą laiką). Taip pat trasa gali būti asfaltuota arba ne. Ralikroso čempionate dalyvauja specialiai paruošti automobiliai, kurie lenktyniauja įvairios dangos uždarose trasose visi vienu metu.

Naujojoje Zelandijoje bekelės lenktynės yra atskira klasė ir turi savo čempionatą. Jis rengiamas nuo 1992 m. Lenktynės vyksta dvi dienas, per kurias lenktynininkams tenka įveikti apie 1000 km.

Automobilių lenktynės
Pranciškonų rūmai

Pranciškonų rūmai –  vienuolyno pastatai, esantys Vilniaus senamiestyje, Trakų gatvė 9/Pranciškonų gatvė 1.

Istorija 
Sovietmečiu, 1940 m. gruodžio 10 d., vienuolynas buvo neteisėtai nacionalizuotas. Pastatai buvo perduoti naudojimui Profesinių sąjungų tarybai. Ši juo leido naudotis Lietuvos mokslo techninėms draugijoms. Po Lietuvos nepriklausomybės atkūrimo, galiojant 1990 m. vasario 14 d.  Įstatymui "Dėl maldos namų bei kitų pastatų grąžinimo religinėms bendruomenėms", Lietuvos mokslo ir technikos draugijų asociacija 1991 m. liepos 2 d. įsteigė UAB "Mokslo ir technikos rūmai", kuriam 1991 m. liepos 11 d. aktu perdavė ginčo pastatus kaip įnaša už akcijas. Įmonė vėliau pervadinta į UAB "Pranciškonų rūmai".

2004 m. liepos 14 d. Mažesniųjų brolių konventualų (Pranciškonų) ordino vienuolynas  kreipėsi į teismą prašydamas  įpareigoti atsakovą UAB "Pranciškonų rūmai" grąžinti pastatus Lietuvos valstybei. 

2013 m. vasario 8 d. Lietuvos Aukščiausiasis Teismas po 9 metų bylinėjimosi vienuolyno pastatus grąžino valstybei. Teismas pripažino 1991 m. liepos 11 d. aktą niekiniu ir negaliojančiu kaip prieštaraujantį teisės normoms sandorį.  2017 m. kovo 13 d. Vyrausybė sugrąžino vienuolyno pastatus Mažesniųjų brolių konventualų (pranciškonų) ordino vienuolynui.

Šaltiniai 

Vilniaus senamiestis
Vilniaus pastatai
Lietuvos vienuolynai
Trakų gatvė

Trakų gatvė – viena seniausių Vilniaus miesto gatvė, esanti Vilniaus senamiestyje. Susiformavo XIV amžiuje. Gatvės tęsinys vedė į Trakus.

Pastatai 

 Umiastovskių rūmai
 Pranciškonų rūmai
 Tiškevičių rūmai
 Tyzenhauzų rūmai

Nuorodos 
 Trakų gatvė

Vilniaus gatvės
Vilniaus senamiestis
Pylimo gatvė

Pylimo gatvė – Vilniaus miesto gatvė, esanti Vilniaus senamiestyje. Gatvė priklauso Senamiesčio seniūnijai (neporinė nuo Nr. 5, visa porinė pusė) ir Naujamiesčio seniūnijai (Nr. 1). Gatvės ilgis: apie 1,6 km. Namų (adresų) skaičius: 77. Iš jų 76 Senamiestyje, 1 – Naujamiestyje. Gatvės dangą sudaro asfaltas, išskyrus atkarpą pabaigoje nuo Šv. Stepono gatvės iki Pylimo g. 61 namo, kur yra trinkelės.

Organizacijos 
 VšĮ Centro poliklinika (Pylimo g. 3/1)
 VšĮ Reformatų literatūros centras
 Lietuvos evangelikų reformatų bažnyčios sinodo kolegija (Pylimo g. 20)
 Lietuvos lenkų sąjunga Vilniaus skyrius (Pylimo g. 45/2)
 Lietuvos žydų bendruomenė (Pylimo g. 4)
 Vilniaus apskrities VPK Vilniaus miesto trečiasis policijos komisariatas (Pylimo g. 32)

Istoriniai pavadinimai 

 Komjaunimo gatvė

Nuorodos 

 Pylimo gatvė

Vilniaus gatvės
Vilniaus senamiestis
1998 m. Dakaro ralis

1998 m. Dakaro ralis (dar žinomas kaip 1998 m. Paryžiaus-Granados-Dakaro ralis) – 20-asis Dakaro ralis. Maršruto pradžia buvo Paryžiuje, baigėsi Dakare. Penktadienio naktį devintajame greičio ruože, Taudenyje (Malio mieste) buvo užpulti keli lenktynininkai, tačiau vėliau jie buvo išgelbėti ir saugiai finišavo. Automobilių kategorijoje nugalėjo lenktynininkas Jean-Pierre Fontenay, motociklų – Stéphane Peterhansel, o sunkvežimių – Karel Loprais (su Tatra 815).

Maršrutas

Rezultatų įskaitos

Motociklų

Automobilių

Sunkvežimių

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
1998 sporte
2004 m. Dakaro ralis

2004 m. Dakaro ralis (dar žinomas kaip 2004 m. Paryžiaus-Dakaro ralis) – 26-asis Dakaro ralis, kuris vyko 2004 m. sausio 1–18 d. Prancūzijos, Ispanijos, Maroko, Malio, Mauritanijos, Burkina Faso ir Senegalo teritorijose. Tai buvo paskutinis Dakaro ralis, kurio trasa driekėsi Prancūzijoje.

2004 m. Dakare automobilių kategorijoje laimėjo Stéphane Peterhansel ir Jean-Paul Cottret ekipažas su Mitsubishi, motociklų – Nani Roma su KTM, sunkvežimių – rusai Vladimiras Čiaginas, Semen Yakubov ir Sergey Savostin su Kamaz.

Dalyvių skaičius

Motociklų

Automobilių

Sunkvežimių

Maršrutas 

Pastabos:

*  – Sunkvežimių etapas buvo atšauktas dėl sudėtingų sąlygų.

Rezultatai

Motociklų

Automobilių 

Pastaba:

* – lenktynininkui Peterhanseliui buvo pridėta penkių minučių bauda už naudojimąsi nelegalia pašalinių pagalba. Tai turėjo įtakos tik galutinėje įskaitoje ir nesutrukdė Peterhanseliui išlaikyti pergalės etape.

Sunkvežimių

Išnašos 

Dakaro ralis pagal metus
2004 sporte
2003 m. Dakaro ralis

2003 m. Dakaro ralis (dar žinomas kaip 2003 m. Telefónica Dakaro ralis) – 25-asis Dakaro ralis, kuris vyko 2003 m. sausio 1–19 d. Prancūzijos, Ispanijos, Tuniso, Libijos ir Egipto teritorijose. Ralio startas vyko Marselyje, finišas – Šarm el Šeiche.

2003 m. Dakare automobilių kategorijoje laimėjo Hiroshi Masuoka ir Andreas Schulz ekipažas su Mitsubishi (antrus metus iš eilės), motociklų – Richard Sainct su KTM, sunkvežimių – rusai Vladimiras Čiaginas, Semen Yakubov ir Sergey Savostin su Kamaz.

Dalyvių skaičius

Etapai

Rezultatai

Motociklų

Automobilių

Sunkvežimių 

  – lenktynininkas Vladimir Chagin gavo 5:30 baudos.

Dakaro ralis pagal metus
2003 sporte
1999 m. Dakaro ralis

1999 m. Dakaro ralis (dar žinomas kaip 1999 m. Grenados-Dakaro ralis) – 21-asis Dakaro ralis, kuris vyko 1999 m. sausio 1–17 d. Šiame ralyje buvo 16 etapų. Automobilių kategorijoje nugalėjo Prancūzijos lenktynininkas Jean-Louis Schlesser, motociklų – Richard Sainct, o sunkvežimių Karel Loprais (su Tatra 815).

Maršrutas

Rezultatai

Motociklų

Automobilių

Sunkvežimių

Galutinės įskaitos

Motociklų

Automobilių

Sunkvežimių 

Dakaro ralis pagal metus
1999 sporte
2000 m. Dakaro ralis

2000 m. Dakaro ralis (dar žinomas kaip 2000 m. Paryžiaus-Dakaro-Kairo ralis) – 21-asis Dakaro ralis, kuris vyko 2000 m. sausio 6–23 d. Dakaro ralis prasidėjo Senegale, baigėsi Kaire. Keturi etapai, kurie turėjo būti surengti Nigerijoje, buvo atšaukti dėl terorizmo grėsmės. Automobilių kategorijoje nugalėjo Prancūzijos lenktynininkas Jean-Louis Schlesser ir jo šturmanas Henri Magne (su Schlesser-Renault), motociklų – Richard Sainct (su BMW), o sunkvežimių Vladimir Chagin (su Kamaz).

Maršrutas

Rezultatai

Motociklų

Automobilių

Sunkvežimių

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
2000 sporte
2001 m. Dakaro ralis

2001 m. Dakaro ralis (dar žinomas kaip 2001 m. Paryžiaus-Dakaro ralis) – 23-asis Dakaro ralis. Šio ralio bendras lenktynių ruožų ilgis buvo 10 600 km. Dakaro ralis prasidėjo ties Paryžiumi, tęsėsi Ispanijos, Maroko, Mauritanijos bei Malio teritorijomis ir baigėsi Senegale. Automobilių kategorijoje nugalėjo Vokietijos lenktynininkė Jutta Kleinschmidt, motociklų – Fabrizio Meoni, o sunkvežimių – Karel Loprais.

Maršrutas

Rezultatai

Motociklų 

 Šaltinis:

Automobilių

Sunkvežimių

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
2001 sporte
2002 m. Dakaro ralis

2002 m. Dakaro ralis (dar žinomas kaip 2002 m. Araso-Madrido-Dakaro ralis) – 24-asis Dakaro ralis, kuris vyko 2001 m. gruodžio 28 – 2002 m. sausio 13 d. Maršruto pradžia buvo Arase (šiaurės Prancūzijoje), baigėsi Dakare. Automobilių kategorijoje nugalėjo Japonijos lenktynininkas Hiroshi Masuoka, motociklų – Fabrizio Meoni (antrus metus iš eilės).

Maršrutas 

*  – etapai atšaukti dėl prastų oro sąlygų.

Rezultatai

Motociklų

Automobilių 

 Peterhanselis gavo 14 minučių baudos.
 De Mévius gavo 18 minučių baudos.
 Šaltiniai:

Sunkvežimių 

 Šaltinis:

Galutinės įskaitos

Motociklų

Automobilių

Sunkvežimių

Išnašos 

Dakaro ralis pagal metus
2002 sporte
Klaudijus Maniokas

Klaudijus Maniokas (g. 1969 m.) – Lietuvos politologas, diplomatas.

Biografija 

1996 m. baigė Vilniaus universiteto Filosofijos fakultetą, 1994 m. – Strasbūro Politikos mokslų institutą.

1994–1995 m. dirbo Lietuvos Respublikos užsienio reikalų ministerijoje. 1995–1997 m. Europos integracijos studijų centro direktoriaus pavaduotojas. Nuo 1996 m. Vilniaus universiteto Tarptautinių santykių ir politikos mokslų instituto dėstytojas. 1997–1998 m. dirbo Lietuvos Respublikos Europos reikalų ministerijoje. 1998–2004 m. Europos komiteto prie Lietuvos Respublikos Vyriausybės Integracijos strategijos departamento direktorius, vyriausiojo derybininko dėl Europos Sąjungos narystės pavaduotojas.

Nuo 2004 m. „Europos socialiniai, teisiniai ir ekonominiai projektai“ direktorius, valdybos pirmininkas.

Nuo 2018 m. vadovauja „Europos federalistų sąjunga Lietuvoje” organizacijai.

Šaltiniai 

Lietuvos politologai
Videniškių kapinių koplyčia

Videniškių kapinių koplyčia – Paulinos Giedroic mauzoliejinė koplyčia, esanti Videniškių miestelyje, Molėtų rajone, matoma nuo kelio  (už 150 m į šiaurę). Mūrinė koplyčia stūkso ant kalvelės, viduryje veikiančių kapinių. Gyvenvietėje taip pat yra Šv. Lauryno bažnyčia, augustinų vienuolynas.

Kapinių koplyčios priklausomybė, buvusių palaidojimų likimas nėra aiškus. Šiuo metu ji stovi nenaudojama, bešeimininkė. Videniškių seniūnija 2016 m. sausio mėn. kreipėsi į rajono savivaldybę, siekdama pastato statuso įteisinimo ir galimybės jį atnaujinti. Už Europos Sąjungos fondų lėšas Videniškių kapinės (prieigos, tvora, apšvietimas) jau buvo tvarkomos 2012 m.

Istorija  

Pasak šalia Videniškių esančio Žižmaukos dvaro savininkės Jadvygos Kunigėlienės, šios koplyčios rūsyje buvo palaidoti jos giminės protėvių Pisankų (prosenelė Giedraitytė–Pisankienė ir kt.) atstovai. Šiuos teiginius patvirtina Videniškių praeities ilgametė tyrinėtoja istorikė Arimeta Vojevodskaitė (g. 1933 m.). Žinoma, kad dabartinė mūrinė koplyčia pastatyta 1904–1905 m. Stepono Giedraičio našlės pastangomis. Archyvuose išlikę koplyčios statybos brėžiniai. Šioje vietoje gausių palaidojimų apsuptyje jau nuo XVII a. stovėjusi medinė koplyčia. Videniškiai buvo didikų Giedraičių tėvonija. Išlikusi prie bažnyčios pristatyta šoninė koplyčia su jų giminės palaidojimais. Sovietmečiu kapinių koplyčia buvo neprižiūrima, apleista. Atgimimo metais ji buvo minimaliai paremontuota.

Architektūra 

Koplyčios statinys klasicizmo stiliaus, stačiakampio plano. Sienas skaido dorėninio orderio piliastrai. Fasaduose vietoj langų įrengtos baltais apvadais apjuostos nišos. Viduje įrengtas altorius.

Literatūra 

 Arimeta Vojevodskaitė. Istorinis pasakojimas apie Videniškius. – Vilnius: Petro ofsetas, 2015

Šaltiniai 

Molėtų rajono koplyčios
Videniškiai
Radiškio piliakalnis

Radiškio piliakalnis – piliakalnis, stūksantis Selkavos viensėdyje, šalia kelio  (iš vakarų pusės), apie 0,65 km į šiaurę nuo Radiškio sankryžos – sankirtos su keliu , 4 km į šiaurę nuo  Vidiškių, Vidiškių seniūnijoje, Ukmergės rajone. Radiškio piliakalnis – naujas archeologinio paveldo objektas, išaiškintas 2015 m. 2016 m. sausio 7 d. įtrauktas į Kultūros paveldo registrą (unik. kodas ). 

Radiškio piliakalnis datuojamas I mūsų eros tūkstantmečiu ─ II tūkstantmečio pradžia.  Jis išsiskiria tuo, kad beveik neturi aiškios aikštelės. Ji yra labai smarkiai nuolaidėjanti į Šventosios upės slėnį, nuo kurio piliakalnį skiria Anykščių plentas. Ant piliakalnio pylimo aptiktas apie XX a. pr. medinis nugriuvęs kryžius, kuris yra apaugęs medžiais ir sunkiai matomas. Toks piliakalnis galėjo būti naudojamas kaip slėptuvė, kadangi ant jo nebūtų patogu nei gyventi, nei gintis.

Piliakalnio tyrimai 

Piliakalnį 2015 m. birželio 18 d. žvalgė ir aprašė Kultūros paveldo centro archeologai. Nustatyta, kad piliakalnis yra  įrengtas Šventosios upės dešiniojo kranto viršutinės terasos lapuočiais apaugusiame iškyšulyje, iš rytų pusės – žemesnė Šventosios terasa, o šiaurės vakaruose ir vakaruose toliau tęsiasi aukštuma. Piliakalnio aikštelė trikampė, orientuota šiaurės vakarų-pietryčių kryptimi, apie 40 m ilgio ir 25 m pločio šiaurės vakarų gale ties pylimu, apie 2 m žemėja link pietrytinio galo, o maždaug 10 m ilgio atkarpoje šiame gale išsilygina ir tampa beveik horizontali.  Aikštelė yra apaugusi lapuočiais medžiais ir krūmais.

Šiaurės vakarinėje pusėje Radiškio piliakalnio aikštelę nuo aukštumos skiria lenktas, apie 12 m pločio ir 2 m aukščio (nuo aikštelės) pylimas labai stačiu išoriniu šlaitu, žemėjančiais galais. Pylimo išorėje pastebėta įduba ─ buvusio griovio liekanos. Piliakalnio šlaitai yra nuo 6-10 m iki 12-14 m aukščio, statūs šiaurės rytų dalyje. Šlaitai yra paveikti gamtinės erozijos, beveik visi, išskyrus pietvakarinį šlaitą, apaugę lapuočiais medžiais ir krūmais.

Šaltiniai

Nuorodos 
 Sąrašas:Lietuvos piliakalniai
 Ukmergės rajono piliakalniai
 Radiškio piliakalniui suteikta teisinė apsauga

Piliakalniai Ukmergės rajone
Marats Ogļezņevs

Maratas Ogleznevas (; g. 1983 m. birželio 28 d. Liepojoje) – Latvijos dainininkas ir dainų autorius, dabartinis grupės „Musiqq“ narys.

Muzikinę karjera pradėjo 1990 m. 1998-aisiais su Ruslanu Kuksinovičiumi įkūrė hiphopo ir R&B muzikos grupę „Device“, gyvavusi iki 2009 metų. Išleido tris studijinius albumus – „Better Days/Labākas Dienas“, „18 Touchez“ ir „2 Hot 4 LV“. Tuo pat metu su Emiliu Balceriu subūrė kitą muzikos duetą „Musiqq“. Keletas jų dainų „Klimata kontrole“, „Abrakadabra“ bei „Dzimšanas diena“ tapo radijo hitais Latvijoje. 2011 metais „Musiqq“ dalyvavo „Eurovizijos“ dainų konkurse su daina „Angel in Disguise“ ir užėmė 17 vietą pusfinalyje.

Nuorodos 
 Daina Angel in Disguise

Latvijos atlikėjai
Pop atlikėjai
R&B atlikėjai
Latvijos atstovai Eurovizijoje
Emīls Balceris

Emilis Balceris (; g. 1992 m. liepos 7 d.) – Latvijos dainininkas, grupių „Musiqq“ ir „Bermudu Divstūris“ narys.

Atlikėjo karjerą pradėjo studijoje „Aprīļa pilieni“. Jis buvo kelių tarptautinių konkursų laureatas. Bendradarbiavo su atlikėja Sabīne Berezina, Latvijos „Eurovizijos“ atrankos Eirodziesma 2008 ir 2009 m. dalyve. 2007 metais Emīls dalyvavo televizijos šou „Latvijas talants“, o kitais metais ir televizijos projekte „Koru kari“. 2010 m. vasarą dalyvavo X-oje latvių mokyklos jaunimo dainų ir šokių šventėje.

2009 metais kartu su Maratu Ogleznevu subūrė duetą „Musiqq“. Keletas jų dainų „Klimata kontrole“, „Abrakadabra“ bei „Dzimšanas diena“ tapo radijo hitais Latvijoje. 2011 metais „Musiqq“ dalyvavo „Eurovizijos“ dainų konkurse su daina „Angel in Disguise“ ir užėmė 17 vietą pusfinalyje.

Nuorodos 
 Daina Angel in Disguise

Latvijos atlikėjai
Pop atlikėjai
Latvijos atstovai Eurovizijoje
Vilniaus Užusienio koplyčia

Užusienio koplyčia stovi Vilniaus miesto pietvakarinėje dalyje, Naujininkų seniūnijoje, Užusieniu vadinamame rajone. Koplyčia yra už 1,5 km į vakarus nuo kelio  (Eišiškių plento), privačių namų gyvenvietės pakraštyje, prie Panerių miško. 

Katalikų koplyčia priklauso Vilniaus Visų Šventųjų parapijai. Medinė, atvirų formų koplyčia veikia šiltuoju metų laiku, ji tarnauja kaip gegužinių pamaldų pravedimo vieta, daugiausiai lenkų kalba.

Istorija 

Senosios Užusieno gyvenvietės istorija siekia XVI a. Nuo 2006 m. veikia įregistruota vietos bendruomenė. Dabartinė koplyčia šios bendruomenės pastangomis prieš keletą metų rekonstruota vietoje čia buvusios tradicinių formų medinės koplyčios, stovėjusios nuo 1922 m. Ją mena pakabinta ąžuolinė atminimo lenta. Ši vieta nuo senų laikų garsėjo gegužinėmis pamaldomis. Atstatytoji koplyčia buvo pašventinta apie 2012 m.

Šaltiniai 

Vilniaus koplyčios
Vadoklių koplyčia

Vadoklių kapinių Visų Šventųjų koplyčia – koplyčia, esanti Vadoklių miestelio veikiančiose kapinėse, Panevėžio rajone, prie kelio . Koplyčia Vadoklių Švč. Jėzaus Širdies parapijai nepriklauso, ji yra seniūnijos žinioje. Atidaroma ir papuošiama per Vėlines.

Koplyčia stūkso gausių palaidojimų apsuptyje. Statinys tinkuoto mūro, su skliautuotu rūsiu, pusapskrite apside. Nedideliame bokšte pakabintas varpelis. Bokštelio smailėje įtaisytas ornamentuotas kryžius. Bokštelio ir statinio sienų angos (langai, durys) arkinės. Cokolis sudėtas iš skaldytų akmenų, jame įrengti arkiniai langeliai. Koplyčioje išlikę kai kurie bažnytinės paskirties daiktai. Menkai prižiūrima.

Istorija 

Istorijos šaltiniuose Vadokliai pirmą kartą paminėti 1378 m. Vadoklių koplyčia minima 1773 m. dokumentuose. Manoma, jog  jos fundatorius buvo Petras Bironas. Nuo seno koplyčioje vykdavo Vėlinių pamaldos.

Šaltiniai 

Panevėžio rajono koplyčios
Vadokliai